Publication: Magyar Közlöny
Issue: MK-2011-36 (Year: 2011, Number: 36)
Era: contemporary
Section: 
Paragraph Index: 362

12. § Pótkocsik, félpótkocsik, közúti cserefelépítmények feladásakor, illetőleg közúti járműszerelvényeknek, tehergépkocsiknak a feladó vagy az átvevő árukísérője nélkül történő feladásakor a feladó köteles feltüntetni az SZMGSZ fuvarlevél 11. rovatában a pótkerekek mennyiségét, valamint mindazon hiányosságokat (mibenlétüket és mértéküket), amelyek nem veszélyeztetik a vasúti közlekedés és a kiszolgáló vasúti személyzet biztonságát, valamint nem okozhatják az áru épségének károsodását. Az ilyen hiányosságok közé tartozik például a szélvédő vagy az ajtóablak sérülése, a tükrök, fényszórók, jelzőlámpák, ablaktörlők hiánya. A fényezési hibák (például: rozsda, karcolás, repedés, horpadás) nem tartoznak a felsorolt hiányosságok közé, azokat a fuvarlevélben nem kell feltüntetni, és az áru felvételekor (kiszolgáltatásakor) azokat nem kell ellenőrizni. Amennyiben a fuvarlevélen a megjelölt hiányosságainak feltüntetésére nem áll rendelkezésre elegendő hely, az SZMGSZ fuvarlevél 1-5. lapjaihoz és a rovatlap valamennyi többlet példányához a fuvarlevél méretével megegyező méretű lapon kell csatolni a hibajegyzéket, amelyet a feladónak alá kell írnia. A hibajegyzék valamennyi példányán fel kell tüntetni az SZMGSZ fuvarlevél számát, és valamennyi példányát le kell bélyegezni a feladási állomás egyesített név és keletbélyegzőjével. Az SZMGSZ fuvarlevél 23. rovatában a feladó köteles feltüntetni a pótlólag csatolt lapok mennyiségét, továbbá a 11. rovatba bejegyezni a következő szöveget: „A hibajegyzéket lásd külön lapon / Перечень неисправностей смотри в дополнительном листе”. A hibajegyzék egy példányát a vasút a fuvarlevél másodpéldánnyal együtt visszaadja a feladónak.

Source: https://magyarkozlony.hu/hivatalos-lapok/82337d5ff58dfe81457b89f4e3e487fa38bc9601/dokumentumok/4562445cb9fdf1ef6fe9941bb002e9e9f629174d/letoltes